વેસ્ટર્ન ટૉપ્સ : આવાં ટૉપ્સ ખાસ કરીને ફ્લોઈ ફૅબ્રિકમાં બનાવવામાં આવે છે અને આવાં ટૉપ્સમાં નેકમાં ઇલૅસ્ટિક નાખવામાં આવે છે. જો તમે કૅઝ્યુઅલી પહેરવા માગતા હો તો જેમ ટૉપની પૅટર્ન છે તેમ જ પહેરવું. પરંતુ જો તમારે કોઈ ફૉર્મલ ડિનર માટે જવું હોય તો એ ઇલૅસ્ટિક વડે તમે ટૉપની નેકલાઇન તમારા શોલ્ડરની નીચે કરી શકો. આમાં શૉર્ટ સ્લીવ્ઝ, થ્રી-ફોર્થ અને ફુલ સ્લીવ્ઝ આવે છે. તમારા ફંક્શનને અનુરૂપ તમે સ્લીવ્ઝની પસંદગી કરી શકો. આવા ટૉપ સાથે ડેનિમ તો સારાં લાગે જ છે, પરંતુ સ્કિન-ફિટેડ ટ્રાઉઝર પ્રૉપર ફૉર્મલ લુક આપશે. ઑફ-શોલ્ડર સાથે તમે વાળ ખુલ્લા રાખી શકો અથવા હાઈ પોની કે બન વાળી શકાય. આવો આઉટલુક પર્ફેકટ મેકઅપ વગર અધૂરો લાગે.